2003-ban győzött a párizsi világbajnokságon, valamint második lett a New York City Marathonon, és a London maratonon. 2004-ben vett részt első alkalommal az olimpiai játékokon. A távot másodikként zárta, mindössze tizenkét másodperces hátrányban a japán Mizuki Nogucsi mögött, és lett ezüstérmes. Ebben az évben, majd 2005-ben is megnyerte a Boston maratont, amivel - a nők között - a verseny első négyszeres győztese lett. A helsinki világbajnokságot másodikként zárta a brit Paula Radcliffe mögött.